Brandýs nad Orlicí

Brandýs nad Orlicí estas urbo en Ĉeĥio, regiono Pardubice. Vivas ĉi tie  (). Ĝi situas en profunda valo de rivero Tichá Orlice sub nordaj partoj de Orlica montaro 11 kilometrojn okcidente de Ústí nad Orlicí kaj 5 km oriente de Choceň. En la urbo estas fervoja stacio sur linio Pardubice - Česká Třebová. La urbo estis unu el la unuaj gravaj sidejoj de la Unuiĝo de fratoj.

 Memorindaĵoj 
250px|eta|maldekstra|Sokoldomo en Brandýs nad Orlicí
 Memormuzeo de Johano Amoso Komenio 
Memormuzeo de Johano Amoso Komenio troviĝas en la urbodomo kaj estas alirebla publike.

 Preĝejo 
Preĝejo al Ĉieleniro de Jesuo Kristo estis konstruita en la jaroj 1787 - 1788 en baroka stilo laŭ planoj de la konstruisto Jehlička el Heřmanův Městec. La preĝejo estas ununava kun prisma turo.

 Statuo de Virgulino Maria 
staras sur urboplaco origine devenis el la jaro 1798. En la jaro 1812 ĝi estis detruita pro ventego kaj anstataŭigita per nova statuo skulptita fare de F. kaj K. Mělnický el Vamberk.

 Statuo de Johano Nepomuka 
Statuo de Johano Nepomuka situas ĉe rivero Tichá Orlice.

 Monumento de Jan Amos Komenský 
En deklivo ĉe valo de la rivero Tichá Orlice estas ejo, kie en la jaroj 1622 ĝis 1625 kaŝadis sin kaj verkis persekutata Johano Amoso Komenio. Proksime de tiu loko estas monumento, kiun konstruigis al li "la dankema nacio" en la jaro 1865.

 Kontraŭmilita monumento 
Monumento al viktimoj de faŝismo situas ĉe la loka lernejo.

 Instituto por readaptado 
Estinta torfa kaj karbon-dioksida banejo estis transformita en instituton por readaptado de la korpa movaparato.

 Ruinoj de burgo 
La burgon, fonditan antaŭ la jaro 1289 fare de Henriko de Prostiboř, konkeris kaj ruinigis ĝin en la jaro 1421 husanoj. Poste ĝi estis rekonstruita. En la jaro 1506 aĉetis la burgon Vilém el Pernštejn kaj tute ruinigis ĝin.

200px|eta|maldekstra|Monumento al J.A.Komenio

 Frubaroka kastelo 
La kastelo estis konstruita en la dua duono de la 17a jarcento kaj estis en la jaro 1914 pseŭdobaroke rekonstruita. Publike ne estas alirebla. Ĉe la enirejo estas statuoj de la atlantoj.

 Natura labirinto kaj Pilgrimanta pado 
Proksime de la monumento de Johano Amoso Komenio (ekestas fare de lokaj entuziasmuloj plektaĵo de padetoj inter karpenaj arbaretoj, naturlabirinto laŭ modelo de anglaj tiuspecaj poramuzaj objektoj. La konstruado daŭros plu per efektivigado de pliaj vojetoj en ĉirkaŭaĵo. La ekestantan naturparkon oni nomos "Pilgrimanta pado".

 Loĝantaro 

Pluaj fotoj

 Literaturo 
 Muchka I.. - Petříček V.- Neubert L.: Východní Čechy. Eldonis Panorama eldonejo en Prago en j. 1990.
 Dr. E. Poche, DrSc. a kol.- Umělecké památky Čech. Eldonis Akademia en Prago en j. 1978.

Kategorio:Municipoj en distrikto Ústí nad Orlicí
Kategorio:Urboj en distrikto Ústí nad Orlicí
Kategorio:Urboj en Bohemio
Kategorio:Setlejoj en Orlica tabulo
Kategorio:Setlejoj en Svitava montetaro